Številka: 3314-4/2011/106

Datum: 22.3.2020

# Zadeva: Zapisnik 42. seje sveta za promocijo kmetijskih in živilskih proizvodov

Datum seje: 20. 03. 2020 Online

Kraj sestanka: glasovanje o predlogih po e-pošti zaradi COVID ukrepov

Prisotni člani sveta: mag. Anita Jakuš, dr. Bojan Pahor, Ana Le Marechal, Anton Jagodic, Danilo Potokar, Anka Lipušček Miklavič, Petra Skok, dr. Tatjana Zagorc

Dnevni red:

1. Potrditev spremembe roka za plačilo prispevka v sektorju sadja
2. Seznanitev s sklepom Vlade z dne 13.3.2020 - vpliv na izvajanje sektorskih promocij in splošne promocije EKO/IK

AD1 Potrditev spremembe roka za plačilo prispevka v sektorju sadja

Zaradi izrednih razmer v RS je MKGP predlagal svetu premik roka za plačilo prispevka v sektorju sadja za 90 dni. MKGP je članom sveta predlagal tudi, da se na spletnih mestih MKGP, ARSKTRP, KGZS, ZZS in GZS objavi spodnje obvestilo o premiku roka za plačilo prispevka:

»Skladno z Zakonom o začasnih ukrepih v zvezi s sodnimi, upravnimi in drugimi javnopravnimi zadevami za obvladovanje širjenja nalezljive bolezni SARS-CoV-2 (COVID-19), ki ga je Vlada potrdila danes, 19.3.2020 (začetek veljave: v soboto 21.3.2020), s katerim se sprejmejo interventni ukrepi na javnofinančnem področju, se administrativno razbremeni [podjetnike](https://www.tax-fin-lex.si/Home/Novica/15942) in podjetja v času, ko se soočajo s posledicami epidemije novega koronavirusa. Med drugim se podaljšujejo roki za predložitev [davčnih](https://www.tax-fin-lex.si/Dokument/Podrobnosti?rootEntityId=aE_2ea404c9-c189-45ed-b2bc-fea516ea4ae5) obračunov in omogoča odlog plačila davkov, prestavljen je rok za oddajo letnih poročil na Ajpes. Glede na določbe omenjenega zakona (6. člen) prestavljamo rok za plačilo prispevka za promocijo v sektorju sadja. Plačilo se podaljša iz 20 dni na 90 dni. Plačilo naj se izvede v roku 90 dni od prejetja odločbe.«

Člani so po e-pošti glasovali in sklepčno podprli predlog.

AD2: Seznanitev s sklepom Vlade z dne 13.3.2020 - vpliv na izvajanje sektorskih promocij in splošne promocije EKO/IK

Svet se je seznanil s sprejetim sklepom Vlada z dne 13.3.2020, ki je s 14.3.2020 zaustavila prevzemanje vseh novih obveznosti iz proračuna 2020, kar pomeni da mora MKGP za nadaljevanje vseh postopkov izvajanja sektorskih in generičnih promocij pridobiti pisno soglasja Ministrstva za finance (MF) za vse trenutne aktivnosti Sektorja za promocijo, za katere še nima sklenjenih pogodb. Časovnice za izvajanje promocij MKGP trenutno ne more predvideti, vse dokler ne pridobi soglasje s strani Ministrstva za finance.

Sektor za promocijo kmetijskih in živilskih proizvodov na MKGP nima sklenjenih pogodb z:

- izvajalcem za medijski zakup za EKO/IK promocijo,

- izvajalci za sektorsko promocijo sadja - evropsko JN za sadje je usklajeno s sektorjem, vendar MKGP ne more v postopek objave, dokler ne dobi soglasja MF,

- izvajalci, ki bodo izvajali sprotne meritve kampanj za EKO/IK in za sektorske promocije sadja - meritve so nujno potrebne pri izvajanju promocije,

- izvajalcem za urednikovanje spletne strani "Naša super hrana".

MKGP je predlagal, da Sektor za promocijo pripravi obrazložitve za zgoraj navedene projekte, ki jih bo argumentiral kot projekte, ki so nujni za zagotavljanje pogojev delovanja sektorjev v dani situaciji. Člani sveta so po e-pošti sklepčno podprli predlog, da se pripravi obrazložitve za Ministrstvo za finance.

**Sklepi:**

1. Člani sveta so se sklepčno strinjali s predlogom MKGP glede spremembe roka za plačilo prispevka za sadje. Rok plačila se podaljša z 20 dni na 90 dni. Plačilo naj se izvede v roku 90 dni od prejetja odločbe.
2. Člani sveta so se seznanili s sklepom Vlade z dne 13.3.2020 in vplivom na izvajanje sektorskih promocij in splošne promocije EKO/IK. Sklepčno so se strinjali, da se za omenjene projekte pripravi obrazložitev nujnosti izvajanja za pridobitev soglasja Ministrstva za finance.

Zapisala:

mag. Štefi Videčnik,

sekretarka sveta mag. Anita Jakuš,

predsednica sveta za promocijo kmetijskih in živilskih proizvodov